شاكه ان زوجي متزوج !!
اني متزوجة من خمس سنوات وزواجي كان تقليدي شاكه بزوجي عنده شي ما اعرف بالضبط مجرد علاقة او متزوج رغم اني لكيت اكثر من رسالة بموبايله من اكثر من بنت ..هو من زمان عنده علاقات وي بنات يكولي مجرد صديقات ع النت لكن اخر فتره اني ولدت وخلاني عند اهلي يعني اكوله تعال اخذنه يكول عندي ترميم بالبيت وظل ع هالحجه تقريبا شهرين اخر شي كتله تعال اخذ ابنك الكبير مشتاقلك واحنه بعدين اني والمولود الجديد بالكوه اله خابر سايق يم أهلي وكله يرجعنه ..المهم رجعت لبيتي لكيته متغير 360درجةمايبقى بالبيت ابد ولاحته كال مشتاقلكم وهو جنسي بس ابد مقربلي من اجيت من اهلي ولحد هالوقت الي جاي اكتب بي يعني من تسع شهور غير ست او سبع مرات ومو برغبه منه لا احسه يتقربلي لا ممكن اخونه او اكول عنه شي اني ما احبه كولش بصراحةبس بنفسي اعرف سبب هالتغيير الي صار واني سألته وكتله انت متغير وحته صاير تتجنبني ومتتقرب الي وهو كالي لا انتي ماوهمه بس الاطفال يكطعون الواهس واني منتبه اله حته اذا كانوا نايمين هو ميريد وصار يطلع بيه ع طول عيوب وانتقادات اني حالياً كرهته وبعد لا احاول اتقرب منه ولا اخلي يتقرب مني انام قبل لا يجي او اتمارض ما اعرف شلون اتأكد من شكي بي